google/wiki40b huggingface dataset:
Dunières

Poloha

Obec má rozlohu 34,75 km². Najvyšší bod je položený 1 033 m n. m. a najnižší bod 711 m n. m.

Obyvateľstvo

Počet obyvateľov obce je 2 939 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Calvi (obec)

Poloha

Obec má rozlohu 31,2 km². Najvyšší bod je položený 700 m n. m. a najnižší bod 0 m n. m.

Obyvateľstvo

Počet obyvateľov obce je 5 598 (1. január 2011).
Nasledujúci graf zobrazuje vývoj počtu obyvateľov v obci.
Zdroje: INSEE
Tatranský pohár

Tatranský pohár je hokejový turnaj hraný na Slovensku (v Poprade) od roku 1929. Zúčastňujú sa ho väčšinou slovenské a európske hokejové kluby a výbery. V súčasnej dobe sa turnaj hrá v letných mesiacoch.
Jane Fondová

Kariéra

Sedemkrát (naposledy v roku 1986) bola nominovaná na Cenu Akadémie Oscara, získala ho dvakrát, za film Klute v roku 1971 a za Návrat domov v roku 1978. Účinkovala v divadle na Broadwayi a i. v televízii.

Rodina

Jane Fondová je členka hereckej rodiny – otec Henry Fonda, brat Peter Fonda, neter Bridget Fondová a syn Troy Garity.
Bola trikrát vydatá, jej prvým manželom bol režisér Roger Vadim v rokoch 1965 až 1973, mali spolu dcéru Vanessu (* 1968). 
Druhým manželom v rokoch 1973 – 1990 bol politik Tom Hayden, s ktorým má syna Troya (* 1973). 
V roku 1991 sa vydala za televízneho magnáta Teda Turnera, rozviedli sa v roku 2001.
Auchonvillers

Poloha

Obec má rozlohu 5,72 km². Najvyšší bod je položený 157 m n. m. a najnižší bod 117 m n. m.

Obyvateľstvo

Počet obyvateľov obce je 129 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Chuang Tchaj-ťi

Chuang Tchaj-ťi (čín. 皇太極/黄台吉/皇台吉 - pchin-jin: Huáng Tàijí/Huáng Táijí) alebo Chung Tchaj-ťi (čín. 洪太極 - pchin-jin: Hóng Tàijí), známy aj ako Abachaj (* 28. november 1592 - † 21. september 1643) bol zakladateľ a prvý cisár mandžuskej dynastie Čching (čín. 清). Jeho otcom bol zakladateľ mandžuského štátu Nurhači.
Chuang Tchaj-ťi v roku 1636 pomenoval svoj národ Mandžuovia a vyhlásil dynastiu Čching („Čistá“).

Vláda

Chuang Tchaj-ťi vládol od roku 1626 do svojej smrti. Na východe si podmanil Kóreu a na západe uzavrel spojenectvo s kmeňmi Vnútorného Mongolska. V roku 1638 založil tzv. Mongolský jamen. Týmito krokmi konsolidoval mandžuský štát, ktorý založil jeho otec Nurhači, a pripravil základy na neskoršie dobytie Číny. Dosiahnutia tohto cieľa sa však nedožil.
Port-le-Grand

Poloha

Obec má rozlohu 11,28 km². Najvyšší bod je položený 64 m n. m. a najnižší bod 2 m n. m.

Obyvateľstvo

Počet obyvateľov obce je 293 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Unterwachingen

Geografia a poloha

Unterwachingen leží asi desať kilometrov juhozápadne od mesta Ehingen.
Obec susedí s obcami Hausen am Bussen, Emerkingen a Uttenweiler (s miestnou časťou Oberwachingen).
Columbia Center

Columbia Center (predtým známa ako Bank of America Tower a Columbia Seafirst Center) je najvyšší mrakodrap v meste Seattle a najvyšší v štáte Washington. Má 76 nadzemných a 7 podzemných poschodí. Vďala tomuto počtu je na prvom mieste v počte poschodí na západnom pobreží USA. Vďaka výške 285 metrov je 23. najvyššou budovou v Spojených štátoch. Budova slúži najmä pre administratívne účely a navrhol ju architekt Chester L. Lindsey. Stavebné práce na budove sa začali v roku 1982 a boli ukončené v roku 1985. Nachádza sa medzi ulicami Cherry St. a Columbia St. a medzi 4. a 5. Avenue. Najväčší nájomníci v budove sú firmy Bank of America, DLA Piper LLP (US) a Amazon.com.
Bezdrôtová lokálna sieť

Bezdrôtová lokálna sieť (Wireless LAN z ang: Wireless Local Area Network, skr. WLAN) je lokálna počítačová sieť (LAN), bezdrôtovo spájajúca počítače a ďalšie zariadenia, pokrývajúcu menšiu geografickú oblasť (maximálne do niekoľko km), ako napríklad dom, kanceláriu, alebo skupinu budov. Súčasné WLAN bývajú najčastejšie založené na prepínaných ethernetových sieťach, s bezdrôtovým prepojením najčastejšie pomocou (Wi-Fi, WiMAX, Bluetooth, alebo Irda).
Námorná zmluva

Dej príbehu

Na Watsona sa s naliehavou prosbou o pomoc obracia jeho bývalý spolužiak Percy Phelps. Watson spoločne s Holmesom navštívia Phelpsa, kde sa zoznámia s ním, jeho snúbenicou Annie Harrisonovou a jej bratom Josephom. Phelps sa následkom tragickej udalosti nervovo zrútil a zostal veľmi slabý odpočívať v posteli. Nepretržite sa zdržiava v izbe svojho budúceho švagra Josepha.
Pred dvoma mesiacmi Phelps, pracujúci na ministerstve zahraničných vecí, dostal od svojho strýka - ministra dôležitú úlohu: vytvoriť kópiu tajnej zmluvy medzi Talianskom a Veľkou Britániou. Phelps pracujúci na svojej úlohe dlho do noci sa rozhodol dať si šálku kávy, ale vrátnik na jeho volanie nereaguje. Rozhodol sa teda ísť to skontrolovať a vo vedľajšej miestnosti našiel vrátnika spať. Zrazu však začal niekto volať z Phelpsovej pracovne. Obaja sa rýchlo ponáhľajú odhaliť neznámeho, ale ten medzitým stihol ujsť z miestnosti druhým východom aj s dôležitým dokumentom. Úsilie polície nájsť ukradnutú zmluvu vychádza nazmar a všetky nádeje sa obracajú na slávneho detektíva. Holmes teda začína svoje vyšetrovanie. Phelps spomenie, že v noci sa niekto snažil dostať do jeho spálne. Holmes navrhne Phelpsovi, aby odišiel spolu s ním a Watsonom do Londýna, sám sa však neočakávane rozhodne vrátiť a v poslednej chvíli zoskakuje z vlaku.
Na druhý deň ráno Holmes prichádza na Baker Street s obviazanou rukou a pozýva na spoločné raňajky. Keď Phelps odokryje svoj tanier, nájde na ňom ležať stratený dokument. Nepochybne ho tam dal Holmes, aby si trochu zažartoval s Phelpsom. Ukázalo sa, že dokument ukradol Phelpsov nastávajúci švagor Joseph. Prišiel na ministerstvo za Phelpsom, no nenašiel ho v pracovni, preto zazvonil na vrátnika. Keď však zbadal zmluvu, vzal ju a ušiel s cieľom predať tajný dokument cudziemu veľvyslanectvu. Joseph schoval dokument vo svojej izbe v tajnej skrýši, ale pretože tam nečakane zostal ležať chorý Phelps, nemohol sa nijako dostať k vzácnemu tovaru. Len čo sa Joseph dozvedel, že Phelps odišiel do Londýna a spálňa zostala prázdna, vnikol do izby. Tu ale padá do pasce, ktorú mu pripravil Holmes. V potýčke si Holmes poranil ruku, ale získal späť ukradnutý tajný dokument.
Rewind, Replay, Rebound

Názov albumu

Podľa Michaela Poulsena sa názov albumu a motív albumového obalu týkajú skupiny Volbeat a jej hudobného vývoja. Slovo Rewind popisuje staré časy, slovo Replay je kvôli inšpirácii starým materiálom skupiny, zatiaľ čo slovo Rebound je v názve kvôli preberaniu starých inšpirácií a ich vylepšovaniu.

Single

Dňa 10. mája 2019 vydala skupina prvý singel albumu s názvom „Parasite“, ktorý bol kritizovaný kvôli dĺžke 39 sekúnd, ale neskôr dňa 15. mája k nemu pribudol dlhší singel s názvom „Leviathan“.
Dňa 10. júna skupina zverejnila na svojej oficiálnej stránke na sociálnej sieti Facebook krátke video bez zvuku, čím fanúšikom prvý krát naznačila, že sa chystá nový, už tretí, singel albumu s názvom „Last Day Under the Sun“, ktorého 21-sekundovú ukážku zverejnili 12. júna, a ktorý vyšiel 13. júna 2019 spolu s hudobným videom, ktoré bolo odpremiérované o 14:00 hodín stredoeurópskeho času a o 8:00 hodín času východného pobrežia USA.
Dňa 18. júla vyšiel štvrtý singel albumu s názvom „Cheapside Sloggers“ a 26. júla nasledoval piaty singel „Pelvis on Fire“.

Predajnosť

V prvom týždni debutoval album Rewind, Replay, Rebound na 7. mieste v rebríčku UK Albums Chart s predajom 4 840 kópií.
Podkamennaja Tunguska

Podkamennaja Tunguska (staršie: Podkamennaja Tunguzka) alebo Sredňaja Tunguska (staršie: Sredňaja Tunguzka) alebo Čulakan (rus. Подка́менная Тунгу́ска; Сре́дняя Тунгу́ска; Чулака́н) alebo po slovensky aj Podkamenná Tunguzka alebo Stredná Tunguzka je rieka na Sibíri, hlavne na území Krasnojarského kraja, pravý prítok Jeniseja. Dĺžka 1 865 km, plocha povodia 240 000 km². Priemerný ročný prietok v ústí je 1670 m³/s.
V hornom toku preteká širokou a hlbokou dolinou a nazýva sa Katanga.
Podľa názvu rieky dostal pomenovanie takzvaný Tunguský meteorit.
Draft (šport)

Draft je športový proces resp. trh, ktorým skauti a tréneri profesionálnych športových klubov vyhľadávajú nových mladých hráčov z amatérskych alebo univerzitných klubov do svojho tímu. Draftovanie sa používa predovšetkým v športoch v Severnej Amerike, hlavne v bejzbale, americkom futbale, basketbale, ľadovom hokeji a ďalších.
Alexandre Darracq

Životopis

Darracq sa vyučil za technického kresliča v zbrojovke v Tarbes. V roku 1891 založil firmu Gladiator Cycle Company na výrobu bicyklov. O päť rokov neskôr ju predal, aby onedlho založil firmu Automobiles Darracq S.A. v Suresnes pri Paríži, v ktorej zavádzal priekopnícke metódy, ako napríklad výrobu karosérií z lisovaných plechov. Zavádzal aj strojovú výrobu namiesto ručnej práce. Továreň od roku 1896 vyrábala najmä elektricky poháňané vozidlá taxislužby. O rok neskôr navrhol a postavil elektrinou poháňaný tricykel „Darracq-Gladiator“, ktorý prešiel vzdialenosť desať kilometrov za 9 minút a 54 sekúnd. V roku 1900 firma Darracq vyvinula svoj prvý jednovalcový motor, neskôr dvojvalec a už v roku 1904 Darracq vyrábal približne 10 % francúzskych automobilov.
Vozidlá Darracq sa úspešne zúčastnili rôznych automobilových pretekov, napríklad slávneho amerického Vanderbiltovho pohára. V roku 1905 tu s jedným z nich zvíťazil Victor Hémery a o rok neskôr Louis Wagner. Jeho automobily prekonali v rokoch 1904 a 1905 aj svetový rýchlostný rekord. Firma expandovala čiastočne tiež vďaka predaju licencii na výrobu svojich vozidiel v ostatných európskych krajinách. Jedným z partnerov firmy bol aj Adam Opel v Nemecku. V Taliansku Darracq založil v roku 1907 spoločne s Cavaliere Ugo Stellou pobočku Società Italiana Automobili Darracq, ktorá vyrábala automobily v Neapole a neskôr v Portelle pri Miláne. Táto spoločnosť bola predchodcom v roku 1910 založenej Alfy Romeo.
Darracq predal v roku 1912 svoju francúzsku firmu britským investorom, z ktorej vznikla v roku 1920 spoločnosť Sunbeam-Talbot-Darracq, tá sa v roku 1935 po vyhlásení konkurzu stala súčasťou skupiny Rootes. Neskôr sa Darracq venoval aj investíciám, napríklad do kasína v Deauville. Bol podielnikom aj v známom hoteli Negresco v Nice. Koniec svojho života trávil na francúzskej riviére.
Alexandre Darracq je pochovaný na parížskom cintoríne Père Lachaise v rodinnej hrobke, spoločne so svojou manželkou Louisou (1850 – 1920).
Zohor

História

Chotár obce bol osídlený už od staršej doby bronzovej. Prvou zmienkou o obci je listina z roku 1314 ktorou Karol I. Róbert potvrdzuje držbu majetkov Otovi z Telespruna - vrátane rybárskej osady Sahur (Zohor)

. V polovici 16. storočia Zohor doosídlili Chorváti. Od roku 1466 je uvádzané dnešné pomenovanie obce - Zohor.

Pamiatky

V obci je rímskokatolícky kostol sv. Margity z roku 1898 a kaplnky sv. Rozálie z roku 1832, sv. Jána Nepomuckého z roku 1910 a sv. Izidora z roku 1944. V malom parku pred kostolom sa nachádza socha Sedembolestnej Panny Márie z roku 1817.V parku pred kostolom sa nachádza aj pomník Milana Rastislava Štefánika.
V obci sa nachádza pomník dvom americkým letcom, ktorí zahynuli 17.októbra 1944 pri havárii bombardéra B-24 Liberator neďaleko obce.
After the Burial

After The Burial je americká metalová kapela z Twin Cities v Minnesote. Vyznačuje progresívnym metalom s prvkami Deathcore a melodického death metalu.

História

Skupinu v roku 2004 založili Justin Lowe (rytmická gitara), Trent Haftdahl (sólová gitara) a Lee Foral (basová gitara).
Svoj debutový album Forging a Future Self vydala v roku 2006. Od svojho vzniku zažila dve výmeny spevákov, dve výmeny bubeníkov a jeden odchod rytmického gitaristu. V súčasnosti skupinu tvoria traja zakladajúci členovia, Dan Carle - (bicie, 2007  –  súčasnosť) a Anthony Notarmaso (hlavný spev 2008  –  súčasnosť).
Rivière (Indre-et-Loire)

Poloha

Obec má rozlohu 3,66 km². Najvyšší bod je položený 107 m n. m. a najnižší bod 28 m n. m.

Obyvateľstvo

Počet obyvateľov obce je 724 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ladislav Paška

Životopis

Študoval na strednej škole v Ružomberku a v Banskej Bystrici, 1950 – 1953 žurnalistiku v Prahe, 1958 – 1962 v Bratislave a v Žiline, 1961 – 1963 absolvoval Priemyselnú školu stavebnú v Banskej Bystrici. Pôsobil ako redaktor na viacerých miestach Slovenska, 1963 – 1964 technik a stavbyvedúci v podniku Stredoslov. stavby v Banskej Bystrici, 1972 – 1989 opäť z politických dôvodov robotník, neskôr úradník, od 1990 riaditeľ Domu Matice slov. v Liptovskom Mikuláši. Ako publicista debutoval knihami reportáží zo života slov. vojakov v Taliansku. Popri publicistike sa od roku 1942 venoval aj umeleckej literatúre, časopisecky uverejňoval krátke prózy a nadrealistické básne. Po nútenej odmlke sa k publicistickej tvorbe vrátil až počas roku 1968 a po ďalšej prestávke len po novembri 1989, čo dokumentujú súbory esejí o významných osobnostiach Liptova. Jeho publicistické dielo uzatvára vlastivedná práca o Liptovskom Mikuláši a profilový výber z publicistiky.
Saint-Priest-la-Feuille

Poloha

Obec má rozlohu 27,44 km². Najvyšší bod je položený 456 m n. m. a najnižší bod 328 m n. m.

Obyvateľstvo

Počet obyvateľov obce je 788 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Piestový krúžok

Piestový krúžok je súčasť piestového spaľovacieho motora. Slúži na oddelenie spaľovacieho priestoru valca od priestoru kľukovej skrine.
Piestové krúžky sa montujú do drážok na steny piestu. Vyrobené sú z tvrdej, vysoko legovanej ocele. Majú tvar tenkého kovového pásika stočeného do kružnice. Pásik je v jednom bode prerušený. Tomuto miestu sa hovorí zámok piestového krúžku. Zámky piestnych krúžkov slúžia na roztiahnutie krúžku pri vkladaní krúžku do drážky na pieste a tiež je možné pomocou nich približne určiť opotrebenie krúžkov, nakoľko u nových krúžkov medzera v zámku pri zatlačení krúžku do drážky zmizne, ale u opotrebovaného krúžku ostane tenká štrbina.
Piestové krúžky sú namáhané trením, pretože sú v neustálom styku so stenou valca, voči ktorej vykonávajú priamočiary pohyb. Trenie spôsobuje ubúdanie materiálu krúžka. Opotrebovaný krúžok má veľké prevádzkové vôle a stráca tesniace schopnosti. Nadmerne opotrebený krúžok začína byť namáhaný aj tepelne, nakoľko sa znižuje jeho styčná plocha s piestom. Takýto krúžok môže vplyvom zaťaženia popraskať.
Na jeden piest sa obvykle montujú 2 až 3 piestne krúžky. V prípade štvortaktných motorov a dvojtaktných motorov s oddeleným mazaním je jeden krúžok tesniaci a druhý plní rolu stieracieho krúžka. Ak sú montované 3 krúžky, 2 krúžky sú tesniace a tretí stierací.

Tesniaci piestový krúžok

Vzhľadom na tepelnú rozťažnosť materiálu, z ktorého je vyrobený piest spaľovacieho motora, musí byť piest vyrobený s toleranciou oproti rozmeru valca. V praxi to znamená, že piest je o niekoľko stotín až tisícin milimetra menší, než valec. Vďaka tomuto rozdielu rozmerov sa môže piest pohybovať vo valci ľahko. Tesniaci krúžok ma za úlohu vymedziť túto netesnosť spaľovacieho priestoru. Pre lepšie utesnenie spaľovacieho priestoru sa často na piest ukladá niekoľko tesniacich krúžkov po sebe. Prenikanie spalín do priestoru kľukovej skrine nepriaznivo pôsobí na kvalitu mazacej náplne. Pri behu silne podchladeného motora nedochádza k úplnému spáleniu všetkej zmesi a časť zmesi môže okolo piesta preniknúť do kľukovej skrine, kde by riedila olejovú náplň. Tomuto do značnej miery piestové krúžky tiež zabraňujú.

Stierací piestový krúžok

V správne fungujúcom motore dochádza, či už odstrekom z kľukoveho hriadeľa, alebo mazaním prostredníctvom olejových kanálov v pieste a ojnici k mazaniu povrchu piesta olejom. Stierací krúžok ma za úlohu odviesť tento olej z povrchu valca preč, keď piest koná pohyb smerom dole. Prítomnosť oleja v spaľovacom priestore počas spaľovania je nežiaduca, pretože zvyšuje emisie škodlivých látok, dymivosť motora, znižuje účinnosť a podiel nespáleného oleja v emisiach môže poškodiť katalyzátor. Z tohto dôvodu má drážka pre stierací krúžok obvykle dierky, ktorými odteká prebytočný zotretý olej do priestoru pod piestom.
Emergency Firefighter

Emergency Firefighter (v USA publikované pod názvom Firefighter 259) je RPG a strategická počítačová hra. Vydalo ju štúdio InterActive Vision v spolupráci s Global Star Software v januári 2004.

Opis

Hra sa zameriava na ukážku praktickej práce hasičov v Spojených štátoch amerických. Kampaň obsahuje 10 misií odohrávajúcich sa v rôznych prostrediach (garáže, fabriky, laboratóriá a iné).
Hallux valgus

Hallux valgus je štrukturálna deformita kĺbu palca na nohe s vybočením palca navonok od stredu tela a vybočením prvej záprstnej kosti dovnútra. Deformita vzniká na genetickom podklade a je zhoršovaná nevhodnou obuvou, preťažovaním alebo úrazmi.
Deformita je nie vždy bolestivá, často je však súčasťou rozsiahlejšej patologickej prestavby celého predonožia s pridruženými deformitami malých prstov na nohe (kladivkovité prsty, bolesti pod hlavičkami záprstných kostí). Deformita je okrem kostných abnormalít spojená s predĺžením šliach a väzov na vnútornej strane palca a s ich skrátením na vnútornej strane, s vykĺbením drobných kostičiek pod prvou záprstnou kosťou (sezamské kostičky). Okolie kĺbu môže byť zhrubnuté a začervenalé - toto je spôsobené tlakom na vačok (burzu) v okolí kĺbu, ktorá sa môže zapáliť (burzitída).
La Côte-d’Arbroz

Poloha

Obec má rozlohu 12,24 km². Najvyšší bod je položený 2 240 m n. m. a najnižší bod 932 m n. m.

Obyvateľstvo

Počet obyvateľov obce je 271 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vernines

Poloha

Obec má rozlohu 17,72 km². Najvyšší bod je položený 1 242 m n. m. a najnižší bod 851 m n. m.

Obyvateľstvo

Počet obyvateľov obce je 359 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Šen-čen

Šen-čen (čín. 深圳市, angl. Shenzhen) je sub-provinčné mesto v provincii Guangdong v južnej Číne, severne od Hongkongu. Je to centrum zahraničných investícií a od konca 70. rokov jedno z najrýchlejšie rastúcich miest na svete. Je to tiež druhý najvyťaženejší prístav v Číne po Šanghaji.
Má rozlohu 2 020 km² a žije tu 4 milióny obyvateľov v samotnom meste, 8,27 milióna v celej obci.
Klavírne trio (dielo)

Klavírne trio je dielo určené pre rovnomenné hudobné teleso. Existuje množstvo týchto diel kolísavej kvality. Vyplýva to z toho, že hudba písaná pre klavírne trio slúžila spočiatku najmä pre oddych a pobavenie. Mnohí veľkí skaldatelia však našli v diele tohto druhu potenciál pre vyjadrenie hlbokých myšlienok a zložili diela, ktoré patria do základného komorného repertoáru.

História

Vznik tohto diela tesne súvisí so vznikom klavírneho tria - telesa a spadá do obdobia klasicizmu. V tomto období prešlo kalvírne trio i významnými zmenami. Dominantným nástrojom bol spočiatku klavír, husle boli akýmsi nástrojom ozdobujúcim skladbu a violončelo držalo len doplnkovú basovú líniu. Už v neskorých Haydnových triách však badať posun v tom zmysle, že violončelo dostalo viac priestoru. V klavírnych triách Mozarta a Beethovena už došlo k zrovnoprávneniu všetkých troch nástrojov, i keď klavír si samozrejme zachoval nenehraditeľný harmonický aspekt. Mierny útlm skladieb prišiel v období romantizmu, kedy boli rozšírené predsudky voči komorným telesám. V neskorom romantizme a v 20.storočí však klavírne trio nadobudlo zaslúženú vážnosť.
Cepoy

Poloha

Obec má rozlohu 8,52 km². Najvyšší bod je položený 114 m n. m. a najnižší bod 77 m n. m.

Obyvateľstvo

Počet obyvateľov obce je 2 344 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Dunbar-Southlands

Dunbar-Southlands je mestská časť v kanadskom meste Vancouver v Britskej Kolumbii. Nachádzajú sa v nej komerčné a rezidenčné oblasti najmä s rodinnými domami a unikátna komunita Southlands, v ktorej sú rezidencie v hodnote niekoľkých miliónov dolárov a jazdiareň, známa ako kúsok vidieka vzdialený niekoľko minút autom od vancouverského downtownu. V oblasti je indiánska rezervácia kmeňa Musqueam.

Geografia

Dunbar-Southlands je na severe ohraničená ulicou West 16th Avenue, na juhu riekou Fraser, pričom sa rozprestiera od University Endowment Lands na západe až po ulice Mackenzie a Blenheim Street na východe. Jej centrom je ulica Dunbar Street, ktorá je rušnou mestskou dopravnou tepnou, lemovanou radom maloobchodných predajní. Ulice West 41. Avenue a Southwest Marine Drive tiež križujú cez túto mestskú časť. Southlands leží južne od Marine Drive v nive rieky Fraser.

Dejiny

Archeologické nálezy nasvedčujú tomu, že ľudia žijú v tejto oblasti po stáročia, pričom niektoré odhady datujú prvé indiánske osídlenie do roku 400 pred Kr. Prvé európske osídlenie je z roku 1863, kedy Sam a Fitzgerald McCleeryovci na tomto území postavili svoju farmu. Následná ťažba dreva vyčistila túto oblasť, ktorá patrila Kanadskej pacifickej železnici a provincii Britská Kolumbia a po rozčlenení územia v roku 1912 sa v nej začali stavať rezidencie pre následne založenú a postavenú University of British Columbia, nachádzajúcu sa hneď vedľa smerom na západ.
K roku 1927 bol Dunbar spojený s mestom tromi električkovými traťami a vďaka stanovám z roku 1922 sa v ňom nachádzal veľký počet unikátnych domov a rezidencií. Veľký počet z nich sa zachoval až do súčasnosti, pričom 21 domov je zapísaných vo vancouverskom zozname kultúrneho dedičstva.

Zaujímavosti

Dunbar-Southlands je známa svojimi záhradami a ulicami so stromoradím, ktoré sa často tiahnu pozdĺž celej cesty. Nachádza sa v nej osem parkov, vrátane 22 hektárového parku Musqueam Park pri ulici Southwest Marine Drive, ktorý sa tiahne pozdĺž rieky Fraser. Mestská časť susedí s parkom Pacific Spirit Regional Park, v ktorom sú popri kilometroch chodníkov aj dvetisíc rokov staré mokrade, posvätné pre indiánov z kmeňa Musqueam.
Táto mestská časť ponúka vidiecky životný štýl v rámci mesta, pričom sa hovorí, že je v nej viacej koní ako ľudí. Nachádzajú sa v nej najmä rezidencie v hodnote niekoľkých miliónov dolárov, jazdecký klub Southlands Riding Club, založený v roku 1943 a značný počet verejných a súkromných golfových ihrísk, na ktorých sa v minulosti konali viaceré kanadské a medzinárodné súťaže.
Karmelitáni

Karmelitáni (lat. Ordo fratrum Beatae Mariae Virginis de monte Carmelo) – aj tzv. obutí karmelitáni sú mužský rád založený v druhej polovici 12. storočia na hore Karmel v Palestíne.
Rád bol schválený pápežom Honoriom III. v roku 1224. Je zameraný na kontempláciu a šírenie mariánskej úcty. Pred polovicou 13. storočia sa rozšíril v Európe a bol zaradený medzi žobravé rády. V 15. storočí sa reformoval, v dôsledku čoho sa z neho vyčlenili bosí karmelitáni.
Hlavnou činnosťou rádu je modlitba v kláštoroch a darovanie sa Bohu cez zasvätenie sa v reholi. Po ich príchode do Európy sa ich pôvodné kontemplatívne zameranie vplyvom okolností zmenilo na apoštolsko kontemplatívne.
Sestry karmelitánky sa kvôli prísnemu životu v odlúčenosti od sveta v pápežskej klauzúre, pozostávajúcom z modlitby a obety, nazývajú mníškami.
Odev karmelitánov je tmavohnedý a skladá sa z tuniky, čierneho koženého opasku, škapuliara a kapucne (karmelitánky majú od prvých sľubov čierny závoj). Počas nedieľ a sviatkov ho dopĺňa biely plášť s kapucňou.
Planty (Aube)

Poloha

Obec má rozlohu 10,82 km². Najvyšší bod je položený 263 m n. m. a najnižší bod 143 m n. m.

Obyvateľstvo

Počet obyvateľov obce je 200 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE